Huone ja Paola olivat varsin mukavat. Itse huoneesta ja järjestelyistä on vain positiivista sanottavaa. Olimme kongressissa Fiera di Romassa, joka on junalla kaksi pysäkinväliä lentokentälle päin. Yhteydet olivatkin mainiot. Muratellan juna-asema oli kohtalaisen kävelymatkan päässä, ja siitä pääsi kätevästi Fiera di Romaan, Rooman keskustaan ja Fiumicinon lentokentälle.

Jo ehkä huoneen nimi vihjaa, että se on tarkoitettu ennemmin pariskunnille, mutta kyllä mekin siellä pärjättiin. Huone valittiin sijainnin ja uima-altaan perusteella. Varsinkin uima-allas oli elokuun hellekelissä aika mukava juttu esim lenkin jälkeen. Parvekkeelta myös oli hienot näkymät.

Huoneessa oli vihko, johon Paola oli laittanut olennaiset faktat (lähialueen kaupat, ravintolat, kulkuyhteydet ym.) Meillä tuli joitain käytännön kysymyksiä reissun aikana, ja Paola vastasi tekstareihin nopeasti. Paola oli järjestänyt myös "minibaarin", eli jääkaapissa oli jotain perusruokia, vettä ym varsin halpaan hintaan. Varsinkin vettä tuli ostettua tuolta.

Ainoat hieman negatiiviset jutut liittyvät ympäröivään alueeseen. Lähin ruokakauppa oli bussimatkan, joskin lyhyen, päässä. Tosin me ei koskaan käytetty sitä, vaan ostettiin tarvittavia juttuja keskustasta ym. Myös minibaari korvasi tuota aika hyvin. Muratellan asemalle joutui kävelemään parisataa metriä autotien viertä, jossa ei ollut jalkakäytävää eikä kunnon piennarta, vaan piikkipensaita heti reunaviivan jälkeen. Tosin bussillakin asemalle pääsee tarvittaessa.